
PROJEKTNI ZADATAK ZA IZRADU GLAVNOG PROJEKTA REKONSTRUKCIJE SREDNJENAPONSKOG POSTROJENJA TRAFOSTANICE  TS 10/0.4 KV, 2x630KVA, „br.12” U „LUKA BAR” AD

I. CILJ I SVRHA IZRADE PROJEKTA
U trafostanici TS 10/0.4 kV oznake (u skladu sa internim sistemom označavanja) “TS br.12”, koja se nalazi na koncesionom području "Luka Bar" AD, potrebno je zamijeniti postojeće dotrajalo srednjenaponsko postrojenje 10kV sa novim kompaktnim metalom oklopljenim postrojenjem i od opasnog napona dodira zaštićenim razvodnim postrojenjem tipa "Ring Main Unit" (RMU) koje predstavlja nepropusnu komoru, u kojem su rasklopna oprema i sabirnice izolovane gasom (SF6). 
Novo srednjenaponsko 10 kV postrojenje smjestiti u postojeć iobjekat. 


II. PREDMET TEHNIČKE DOKUMENTACIJE
	II.1. Opštipodaci o objektu
	

	
	

	Investitor:		
	“Luka Bar” AD - Bar

	
	

	Naziv objekta:	
	TS 10/0.4 kV "br.12"

	
	

	Mjesto gradnje:	
	koncesiono područje „Luka Bar” AD

	
	

	Projektovana snaga transformacije:
	2x630 kVA



II.2. Tehnički podaci o objektu:
	
	

	Uvodni dio:		
	Postojeća TS 10/0.4kV TS br.12 je sa dotrajalom opremom i nalazi se u zoni sa lučkim postrojenjima gdje su zahtjevi za električnom snagom veliki, posebno u pogledu sigurnosti napajanja.  Građevinski dio objekta je u dobrom stanju.

	
	

	Priključak:
	kablovski - na postojeće i buduće kablovske vodove

	
	

	Pogonski uslovi:
	- Podaci o maksimalnim snagama i strujama kratkih spojeva mjerodavnim za dimenzionisanje opreme: 250 MVA / 14.5 kA;
- Koordinacija izolacije - prema propisima i važećim preporukama;
- Temperatura ambijenta: od -50C do +400C (maksimalna prosječna u toku 24 h +350C).


II.3. Predmet projekta:
Predvidjeti demontažu postojećeg postrojenja 10 kV sa sledećim brojem ćelija:
· Transformatorska ćelija							kom.	  2
· Vodna ćelija								kom.	  3
· Spojna ćelija								kom.      1
Predvidjeti ugradnju postrojenja 10kV koje će biti metalom oklopljeno, SF6 gasom izolovano, za unutrašnju montažu, sa sledećim ćelijama:
· Transformatorska ćelija							kom.	2
· Vodna ćelija								kom.	4
· Mjerna ćelija 								kom.	1
· Blok 10 kV ćelija treba da bude proširiv na strani vodnih ćelija (mogućnost proširenja za jednu vodnu ćeliju).
II.3.1 Elektroenergetski dio
Srednjenaponski sklopni blok (SN blok) je slobodnostojeći metalni ormar tj. potpuno oklopljeno i od opasnog napona dodira zaštićeno razvodno postrojenje tipa "Ring Main Unit" (RMU). Kućište SN bloka je SF6 gasom punjeno (stepena zaštite min. IP65) i opremljeno uređajem za kontrolu pritiska gasa. Svi izloženi djelovi moraju biti zaštićeni od korozije. Otvor za odvođenje plina, u slučaju prevelikog pritiska unutar kućišta, mora biti ugrađen u kućište s gasom, odvojen od dijela za priključak kablova.
Predvidjeti i mehaničke i električne blockade koje u potpunosti onemogućavaju pogrešne manipulacije.
Sve ćelije moraju biti opremljene naponskim indikatorima u sve tri faze i opremom za testiranje ispravnosti rada indikacije. Za priključenje energetskih kablova u ćelijama predvidjeti odgovarajuće priključne adaptere koji omogućavaju priključivanje instrumenata i uređaja za mjerenje i ispitivanje.
Broj ćelija 10 kV:
1. Transformatorska ćelija						kom.	2
1. Vodna ćelija								kom.	4
1. Mjerna ćelija 								kom.	1
Blok 10 kV ćelija treba da bude proširiv na strani vodnih ćelija (mogućnost proširenja za jednu vodnu ćeliju).
Vodne i transformatorske ćelije treba da budu sa blokadama od pogrešnog rukovanja. Mehanizam za upravljanje rasklopnom opremom (vodnih i transformatorskih polja) je van kućišta sa SF6 gasom, lako pristupačan, sa prednje strane RMU i zaštićen od korozije. Prednju stranu RMU opremiti slijepom šemom sa signalizacijom stanja sklopnih aparata. 
Sve ćelije moraju biti opremljene naponskim indikatorima u sve tri faze i opremom za testiranje ispravnosti rada indikacije. Za priključenje energetskih kablova u ćelijama predvidjeti odgovarajuće priključne adaptere koji omogućavaju priključivanje instrumenata i uređaja za mjerenje i ispitivanje.
Transformatorska ćelija
Transformatorska ćelija treba da bude slobodnostojeća,  izrađena od nerđajućeg čelika, izolovana gasom SF6 i zaštićena od opasnog napona dodira. 
Transformatorsko polje opremiti tropozicionim (uključen-isključen-uzemljen) rastavnim sklopkama s mogućnošću uzemljenja i sa visokoučinskim osiguračima. 
Prostor u kom je  smještena tropoziciona  rastavna sklopka izolovan je SF6 gasom, a visokoučinski osigurači se moraju nalaziti van kućišta sa SF6 gasom. Rastavna sklopka u transformatorskom polju mora da ima mogućnost automatskog tropolnog isključenja pri pregorijevanju najmanje jednog visokoučinskog osigurača, pri djelovanju osnovne zaštite od unutrašnjih kvarova u transformatoru (Buchholz relej) i preopterećenja (kontaktni termometar) i pri ručnom isključenju pomoću tastera.
Vodna ćelija
Vodna ćelija 10kV treba da bude slobodnostojeća, izrađena od nerđajućeg čelika, izolovana gasom SF6 i zaštićena od opasnog napona dodira. Prednja strana je opremljena slijepom šemom sa signalizacijom stanja pojedinih sklopnih aparata.
Vodna polja opremiti tropozicionim (uključen-isključen-uzemljen) tropolnim obrtnim rastavnim sklopkama s mogućnošću uzemljenja, kapacitivnim indikatorom napona i indikatorima kratkog spoja i zemljospoja (I0 ≤ 15A).
Prostor u kom je smještena tropoziciona rastavna sklopka izolovan je SF6gasom.
Mjerna ćelija
Mjerna ćelija 10kV treba da bude slobodnostojeća, izrađena od nerđajućeg čelika, izolovana gasom SF6 i zaštićena od opasnog napona dodira. 
U mjernoj ćeliji treba ugraditi tri strujna transformatora prenosnog odnosa 75/5A snage 20 VA, klase 0,5 i tri naponska transformatora, jednopolno izolovana, prenosnog odnosa  10000/ / 100/, nominalnog faktora napona (8h) Vf =1,9Un, snage 20 VA, klase 0,5.
Priključak na mrežu
Predvidjeti presijecanje svih postojećih 10kV izvoda, izradu kablovskih spojnica i njihovo prespajanje kablom tipa XHE 49-A 1x240/25, 12/20 kV. Priključak na transformatore 10/0.4  kV predvidjeti kablom tipa XHE 49-A odgovarajućeg presjeka. Za polaganje energetskih kablova koristiti kablovski prostor kao prizemni dio postrojenja.
Priključak svih 10 kV kablova u odgovarajućim ćelijama 10 kV postrojenja se izvodi preko odgovarajućih adaptera. 

II.3.2. Građevinski dio
· Predvidjeti isporuku i montažu metalne čelične konstrukcije na koju se montiraju 10 kV ćelije.
· Građevinske radove predvidjeti u skladu sa dispozicijom novog postrojenja i uputstvima za montažu koje propisuje proizvođač opreme koja će biti instalirana (ukoliko je potrebno, betoniranje kanala ispod postrojenja 10kV kao i za uvođenje kablova 10kV u postrojenje).
· Zatvaranje svih preostalih otvora (limene ploče) u podu nakon demontaže cjelokupne stare opreme.
· Projektovati konzolu za kablovsku konekciju na transformatore.

II.3.3.  Protivpožarna zaštita 
Predvidjeti propisanu protivpožarnu instalaciju i opremu za ovu vrstu objekata.

II.3.4. Zaštita na radu
Definisati opasnosti na izgradnji, održavanju i eksploataciji predmetne trafostanice. Predvidjeti mjere i zaštitnu opremu saglasno važećim propisima.
III. OSNOVE ZA PROJEKTOVANJE 
Glavni projekat uraditi prema odredbama Zakona o planiranju prostora i izgradnji objekata (''Sl. list CG'', br. 64/17, br. 44/18, br. 63/18, br.11/19 i br. 82/20“) i Pravilnika o načinu izrade i bližoj sadržini tehničke dokumentacije složenih inženjerskih objekata za proizvodnju, prenos i distribuciju električne i toplotne energije (''Sl. list CG'' br. 02/19”).
Ostali propisi, standardi, podloge i uslovi za projektovanie: 
· Zakon o energetici ("Sl. list CG", br. 5/16, br. 51/17 i br. 82/20);
· Zakon o zaštitii spašavanju ("Sl. list CG", br. 13/07, br. 05/08, br. 86/09, br.32/11 i br. 54/16);
· Zakon o zaštiti i zdravlju na radu ("Sl. list CG”, br. 34/14 i br. 44/18);
· Zakon o životnoj sredini ("Sl. list CG”, br. 52/16 i br.73/19);
· Zakon o standardizaciji ("Sl. list CG”, br. 13/08);
· Pravilnik o tehničkim normativima za elektroenergetska postrojenja nazivnog napona iznad 1000V ("Sl. list SFRJ" br.04/74 i br.13/78 i “Sl. list SRJ” br.61/95);
· Propisi o tehničkim mjerama za pogon i održavanje elektroenergetskih postrojenja i vodova ("Sl. list SRJ" br.41/93);
· Pravilnik o tehničkim normativima za zaštitu elektroenergetskih postrojenja i uređaja od požara ("Sl. list SFRJ", br.74/90);
· Pravilnik o tehničkim normativima za uzemljenja elektroenergetskih postrojenja nazivnog napona iznad 1000 V ("Sl. list SRJ", br.61/95) 
· Pravilnik o tehničkim normativima za zaštitu elektroenergetskih postrojenja od prenapona ("Sl. list SFRJ" br.07/71,44/76);
· Pravilnik o tehničkim mjerama za zaštitu objekata od atmosferskog pražnjenja ("Sl. list SRJ" br. 11/96)
· Važeći MEST odnosno IEC standardi za predmetnu vrstu opreme; 
· Tehničke preporuke AD “Elektroprivreda Crne Gore”. 
Prije revizije, Glavni projekat je potrebno usaglasiti sa investitorom.
IV. NAPOMENA:
1. SN blok treba da je usaglašen sa tehničkom preporukom TP 1b – EPCG.
1. Rekonstrukcija je po modelu “ključ u ruke”: 
· Demontaža postojećeg SN bloka, 
· Nabavka i ugradnjanovog SN bloka, 
· Montaža i povezivanje SN bloka sa vodnim i trafo poljima, 
· puštanje u rad sa odgovarajućim naponskim ispitivanjima, 
· izrada atesta uzemljenja za zamijenjenu opremu, 
· izrada projekta održavanja, 
· izrada uputstva o rukovanju i obuka osoblja.  

Predvidjeti racionalnu dispoziciju opreme i uređaja, koja omogućava tehnoekonomski optimalne radove i materijal za izgradnju.
INVESTITOR

